《拟归田园》
宋代·张九成

圣贤乃准的，仁义即羁鞅。
遨游君子场，邪私不入想。
时与颜闵徒，结交尚来往。
稂莠日以消，稻粱日以长。
荆棘顿披除，大道何其广。
犹恐忽戒谨，失计成卤莽。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。